Manji jaoks ei seisne tegelik imperialism  mitte läänes, vaid araabia suguharu-kultuuris. «Aumõrvad», ütleb ta, «on nähtus, mis on lähedalt seotud araabia kultuuriga, kuid mitte islami kui religiooniga.» Manji missioon on seetõttu kahetine: vabastada islam araabia kultuurilisest kontekstist (või «kõrbe islamist» nagu ta seda nimetab), ning seada küsimärgi alla pühakirjad ja nende asjakohasus kaasajal.  Erinevalt mitmest lääne autorist ei näe ta selles võitlust islami ja sekularismi vahel, vaid vajadust islami maailmas Martin Lutheri järele, kes  juhiks uut «protestantlikku» liikumist moslemite seas ja tooks tagasi idþtihadi mõiste, millest loobuti poliitilistel põhjustel 11. sajandi lõpus.  Nende autorite tõstatatud debatt ei oma võitjaid ega kaotajaid. Manji tänab Jumalat lääne eest, kus kehtib kõnevabadus: võib-olla peaksime meie tänama pigem globaliseerumist, mis on ühendanud meie maailma rohkem kui kunagi varem. Nüüd on võimatu ignoreerida naiste kannatusi ükskõik kus maailmas, justkui me ei oleks nendest kannatustest teadlikud.  «Aumõrvad» on kuritegu, mis ei leia aset ainult mõnel kaugel maal, vaid ka läänes: Saksamaal, Prantsusmaal, Rootsis ja Taanis.  Vaba arutelu läänest ja idast pärit autorite vahel on Osama bin Ladenile tõeliseks õudusunenäoks. On väga oluline jõuda lõpuks aruteluni, mis on vaba hirmust, mis ületab geograafilisi piire ning küsitleb, arvustab ja otsib vastuseid püstitatud dilemmadele.    Allikas: Noah Mellor, «Fear and clothing from east to west», Financial Times, 23.-24. juuli 2005, lk W4.    Tõlkinud ja refereerinud  Alar Kilp  Noah Mellor on BBC ajakirjanik.